Sterk voor Wasbaar wil met reviewsite het gebruik van wasbare luiers stimuleren en luierafval verminderen - Nederland circulair
Sjouke Liem Sterk voor Wasbaar	Sterk voor Wasbaar In en om die huis: Kosblik 2
Smul aan: ’n Varsgebakte framboos-en-sjokoladesplintermuffin, biltong, aarbeie, kaasblokkies en soetrissie-repies. Die muffin sorg vir ’n bietjie bederf in dié gesonde kosblik. Voel vry om kreatief te raak met die muffin – jy kan bloubessies en selfs gekapte aarbeie gebruik pleks van die frambose en sjokoladesplinters.
Jy kan ook kersietamaties en komkommerblokkies saam met die kaasblokkies op die tandestokkies ryg.
100 g botter by kamertemperatuur
100 g bruinsuiker
300 g meel
10 ml bakpoeier
125 ml sjokoladesplinters
1 houertjie (sowat 250 ml) vars frambose, afgespoel
1. Voorverhit die oond tot 190 °C. Bespuit die holtes van ’n kolwyntjiepannetjie met kleefwerende kossproei.
2. Verroom die botter in ’n mengbak en klits dan die bruinsuiker en die eiers by. Klits tot deeglik gemeng. Klits dan die melk by. Dit sal lyk of die mengsel skif, maar hou moed.
3. Sif die droë bestanddele in die mengbak met die eiermengsel en klits dan tot net gemeng. Roer die sjokoladesplinters by en dan baie versigtig die frambose (probeer om hulle nie te breek nie).
4. Skep die deeg in die voorbereide pan – jy kan die holtes lekker vol maak. Bak sowat 25 minute tot gaar in ’n voorverhitte oond. Bêre in ’n lugdigte houer.